SREDNJA ŠKOLA „AUGUST ŠENOA“ GAREŠNICA

Na temelju članka 22. stavka 9. i članka 134. stavka 2. Zakona o odgoju i obrazovanju u osnovnoj i srednjoj školi („Narodne novine“, broj 87/2008, 86/2009, 92/2010, 105/2010-ispr., 90/2011, 16/2012, 86/2012, 94/13, 152/14, 07/17, 68/18, 98/19 i 64/20 ), oglašava

**N A T J E Č A J**

 **ZA UPIS UČENIKA U I. RAZRED SREDNJE ŠKOLE I PRIJAM U UČENIČKI DOM**

 **ZA ŠKOLSKU GODINU 2021./2022.**

I. Opće odredbe

1) Pravo upisa u prvi razred srednje škole imaju svi kandidati nakon završenog osnovnog obrazovanja, pod jednakim uvjetima, a u skladu s odobrenim brojem upisnih mjesta.

2) U prvi razred srednje škole učenici se upisuju u skladu s Odlukom o upisu učenika u I. razred srednje škole u školskoj godini 2021./2022. („Narodne novine“, 55/2021.), Pravilnikom o elementima i kriterijima za izbor kandidata za upis u I. razred srednje škole („Narodne novine“, broj 49/2015 i 47/2017); u daljnjem tekstu (Pravilnik) te Jedinstvenim popisom zdravstvenih zahtjeva kontraindikacija srednjoškolskih obrazovnih programa u svrhu upisa u I. razred srednje škole.

3) Prijave i upis kandidata u prvi razred srednje škole provode se elektroničkim načinom putem mrežne stranice Nacionalnog informacijskog sustava prijava i upisa u srednje škole (NISpuSŠ) www.upisi.hr, osim u posebnim slučajevima propisanim Odlukom o upisu.

**II. Struktura i opseg upisa**

**1) U prve razrede Srednje škole „August Šenoa“ Garešnica u školskoj godini 2021./2022. planira se upisati 164 učenika u 9 obrazovnih programa.**

**2) Za upis u I. razred srednje škole prijavljenom kandidatu vrednuju se i boduju zajednički, dodatan i poseban element (čl. 6.-23. Pravilnika).**

**3) Kandidat koji u osnovnoj školi nije učio određeni strani jezik može prilikom prijave programa obrazovanja odabrati učenje toga stranog jezika kao prvog stranog jezika uz uvjet da je na provjeri znanja utvrđena mogućnost učenja toga stranog jezika kao prvog stranog jezika.**

**4) Iznos školarine za kandidate izvan Europske Unije iznosi 2.500,00 kuna.**

**5) Struktura upisa:**

|  |  |  |  |  |  |  |  |
| --- | --- | --- | --- | --- | --- | --- | --- |
| **Zanimanje/****program** | **Trajanje obrazo-vanja u godinama** | **Broj učenika** | **Strani jezici koji se uče u školi kao obvezni** | **Predmeti važni za upis (sukladno čl. 7. Pravilnika)** | **Natjecanja iz znanja koja se vrednuju pri upisu (čl. 16. Pravilnika)** |  **Zdravstveni zahtjevi zanimanja** | **Dokumenti potrebni za upis/ Osigurana praksa i stipendija** |
| **Opća** **gimnazija** | 4 | 24 | Engleski i Njemački jezik | Hrvatski jezik, Matematika, 1.strani jezik, Povijest, Geografija i Biologija | Hrvatski jezik, Matematika, 1.strani jezik, Povijest, Geografija i Biologija | Uredno kognitivno funkcioniranje. | Upisnica. |
| **Grafički****Tehničar** | 4 | 24 | Engleski ili Njemački jezik | Hrvatski jezik, Matematika, 1.strani jezik, Fizika, Kemija i Likovna kultura. | Hrvatski jezik, Matematika, 1.strani jezik, Fizika, Kemija i Likovna kultura. | Uredan vid, raspoznavanje boja, uredna funkcija mišićno-koštanog sustava, dostatno kognitivno i emocionalno funkcioniranje. | Upisnica, potvrda nadležnog škol-skog liječnika.**Svim učenicima osigurana praksa u Bakrotisak d.d.** |
| **Turističko- hotelijerski komercijalist** | 4 | 24 | Engleski i Njemački jezik | Hrvatski jezik, Matematika, 1.strani jezik, Povijest, Geografija i Tehnička kultura. | Hrvatski jezik, Matematika 1.strani jezik, Povijest, Geografija i Natjecanje mladih tehničara. | Uredan vid. Uredan sluh. Sposobnost funkcionalnog glasovno-jezično-govornog izražavanja u svrhu uspostavljanja komunikacije. Uredna funkcija gornjih ekstremiteta. Uredno kognitivno i emocionalno funkcioniranje. | Upisnica, potvrda nadležnog škol-skog liječnika, sklopljen ugovor o provedbi praktične nastave. |
| **Instalater grijanja i klimatizacije** | 3 | 8 | Engleski ili Njemački jezik | Hrvatski jezik, Matematika, 1.strani jezik. |  | Uredan vid. Dubinski (prostorni) vid. Raspoznavanje boja. Uredna funkcija mišićno-koštanog, dišnog i srčano-žilnog sustava. Uredno kognitivno, emocionalno i psihomotoričko funkcioniranje. Stabilno stanje svijesti. Uredna ravnoteža. Uredan nalaz kože na šakama i podlakticama. | Upisnica, liječnička svjedodžba medicine rada, sklopljen ugovor o provedbi praktične nastave. |
| **Stolar** | 3 | 8 | Engleski ili Njemački jezik | Hrvatski jezik, Matematika, 1.strani jezik. |  | Uredan vid. Uredan dubinski (prostorni) vid. Raspoznavanje osnovnih boja. Uredna funkcija mišićno-koštanog sustava. Uredna funkcija dišnog sustava. Uredna funkcija srčano-žilnog sustava. Uredna funkcija kože na otkrivenim dijelovima tijela. Uredna ravnoteža i stabilno stanje svijesti. Uredno kognitivno, emocionalno i psihomotoričko funkcioniranje. Odsutnost alergije na profesionalne alergene. | Upisnica, liječnička svjedodžba medicine rada, sklopljen ugovor o provedbi praktične nastave.**Zainteresiranim učenicima je osigurana praksa i stipendija u iznosu od 500,00 kuna mjesečno za cijelu školsku godinu kod Prima mobilis d.o.o.** |
| **Kuhar** | 3 | 24 | Engleski i Njemački jezik | Hrvatski jezik, Matematika, 1.strani jezik. |  | Uredan vid. Sposobnost funkcionalnog glasovno-jezično-govornog izražavanja u svrhu uspostavljanja komunikacije. Sposobnost raspoznavanja boja. Uredan njuh. Uredan okus. Uredna funkcija mišićno-koštanog, dišnog i srčano-žilnog sustava. Uredna funkcija kože. Uredna ravnoteža i stabilno stanje svijesti. Uredno kognitivno i emocionalno funkcioniranje. Odsutnost alergije na profesionalne alergene. | Upisnica, liječnička svjedodžba medicine rada, sklopljen ugovor o provedbi praktične nastave. |
| **Konobar** | 3 | 8 | Engleski i Njemački jezik | Hrvatski jezik, Matematika, 1.strani jezik. |  | Uredan vid. Uredan sluh. Raspoznavanje osnovnih boja. Sposobnost funkcionalnog glasovno-jezično-govornog izražavanja u svrhu uspostavljanja komunikacije. Uredan njuh. Uredna funkcija mišićno-koštanog sustava. Uredna funkcija dišnog sustava. Uredna funkcija srčano-žilnog sustava. Uredna funkcija kože na šakama i podlakticama. Uredno kognitivno i emocionalno funkcioniranje. | Upisnica, potvrda nadležnog škol-skog liječnika, sklopljen ugovor o provedbi praktične nastave. |
| **Prodavač** | 3 | 20 | Engleski ili Njemački jezik | Hrvatski jezik, Matematika, 1.strani jezik. |  | Uredan vid. Uredan sluh. Uredan govor. Raspoznavanje osnovnih boja. Uredna funkcija mišićno-koštanog, sustava. Uredna funkcija srčano-žilnog sustava. Uredno kognitivno i emocionalno funkcioniranje. | Upisnica, potvrda nadležnog škol-skog liječnika, sklopljen ugovor o provedbi praktične nastave. |
| **Frizer** | 3 | 24 | Engleski ili Njemački jezik | Hrvatski jezik, Matematika, 1.strani jezik. |  | Uredan vid. Raspoznavanje boja. Uredno kognitivno, emocionalno i psihomotoričko funkcioniranje. Uredna funkcija dišnog i mišično-koštanog sustava. Uredna funkcija kože na otkrivenim dijelovima tijela.Odsutnost alergije na profesionalne alergene. | Upisnica, liječnička svjedodžba medicine rada, sklopljen ugovor o provedbi praktične nastave. |

III. Upisni rokovi

Učenici će se prijavljivati za upis i upisivati u I. razred srednje škole u ljetnom i jesenskom upisnom roku.

Potrebnu dokumentacija za upis u I. razred srednje škole moguće je donijeti osobno u Školu ili dostaviti elektroničkim putem(skenirano ili slikano) na e-mail adresu upisnopovjerenstvo@ss-asenoa.hr

Upisnicu elektroničkim putem može poslati samo roditelj/skrbnik, a u e-poruci dužan je dostaviti i svoj osobni kontakt (broj telefona ili mobitela).

a) Ljetni upisni rok

|  |  |
| --- | --- |
| Početak prijava obrazovnih programa  | 25.06.2021. |
| Provođenje dodatnih ispita | 29.06.-01.07.2021. |
| Objava konačnih ljestvica poretka  | 10.07.2021. |
| Dostava dokumenata potrebnih za upis | 12.-14.07.2021. |
| Objava okvirnog broja slobodnih mjesta za jesenski rok | 15.07.2021. |
| Službena objava slobodnih mjesta za jesenski rok | 10.08.2021. |

b) Jesenski upisni rok

|  |  |
| --- | --- |
| Početak prijava obrazovnih programa  | 21.08.2021. |
| Provođenje dodatnih ispita | 25.08.2021. |
| Objava konačnih ljestvica poretka  | 28.08.2021. |
| Dostava dokumenata potrebnih za upis | 30.-31.08.2021. |
| Objava slobodnih upisnih mjesta nakon jesenskog roka | 01.09.2021. |

IV. Prijam u Učenički dom

1) U Učenički dom Srednje škole „August Šenoa“ Garešnica u školskoj godini 2021./2022. planira se upisati 50 učenika.

2) Dom je mješovit.

3) Učenici će se prijavljivati za upis i upisivati u Učenički dom u ljetnom i jesenskom upisnom roku.

4) Učenici se prijavljuju i upisuju u Učenički dom u školskoj godini 2021./2022. elektroničkim načinom preko mrežne stranice Informacijskog sustava prijava i upisa u učenički dom (u daljnjem tekstu: ISPUUD) domovi.e-upisi.hr

5) U Učenički dom učenici se upisuju u skladu s Odlukom o uvjetima za prijam učenika prvih razreda srednjih škola u učeničke domove u školskoj godini 2021./2022. („Narodne novine“, 61/2021.)

a) Ljetni upisni rok

|  |  |
| --- | --- |
| Početak prijava učenika u sustav | 05.07.2021. |
| Početak prijave odabranih učeničkih domova | 12.07.2021. |
| Brisanje s lista kandidata koji nisu zadovoljili preduvjete  | 14.07.2021. |
| Završetak prijava i početak ispisa prijavnica | 15.07.2021. |
| Krajnji rok za zaprimanje potpisanih prijavnica (učenici dostavljaju razrednicima ili ih skenirane učitaju u sustav; kandidati iz drugih obrazovnih sustava skenirane prijavnice  učitaju u sustav)Brisanje s lista kandidata koji nisu zadovoljili preduvjete ili dostavili prijavnice | 16.07.2021. |
| Objava konačnih ljestvica poretka | 17.07.2021. |
| **Upis u učenički dom**Dostava dokumenata koji su uvjet za upis u učenički dom osobno ili elektroničkim putem (potvrda školske medicine, potvrda obiteljskog liječnika o nepostojanju kontraindikacija za smještaj u učenički dom)**Dostava potpisanog obrasca o upisu u učenički dom** **(upisnice)** u učenički dom u koji se učenik upisao | 19.-20.07.2021. |
| Objava slobodnih upisnih mjesta za jesenski upisni rok | 21.07.2021. |

b) Jesenski upisni rok

|  |  |
| --- | --- |
| Početak prijava učenika u sustav i prijava odabranih učeničkih domova | 27.08.2021. |
| Brisanje s lista kandidata koji nisu zadovoljili preduvjete  | 30.08.2021. |
| Završetak prijava i početak ispisa prijavnica | 31.08.2021. |
| Krajnji rok za zaprimanje potpisanih prijavnica (učenici dostavljaju razrednicima ili ih skenirane učitaju u sustav; kandidati iz drugih obrazovnih sustava skenirane prijavnice  učitaju u sustav)Brisanje s lista kandidata koji nisu zadovoljili preduvjete ili dostavili prijavnice | 01.09.2021. |
| Objava konačnih ljestvica poretka | 02.09.2021. |
| **Upis u učenički dom**Dostava dokumenata koji su uvjet za upis u učenički dom osobno ili elektroničkim putem (potvrda školske medicine, potvrda obiteljskog liječnika o nepostojanju kontraindikacija za smještaj u učenički dom)**Dostava potpisanog obrasca o upisu u učenički dom (upisnice)** u učenički dom u koji se učenik upisao | 03.09.2021. |
| Objava slobodnih upisnih mjesta nakon jesenskog upisnog roka | 04.09.2021. |

Potrebnu dokumentacija za upis u Učenički dom moguće je donijeti osobno u Učenički dom ili dostaviti elektroničkim putem (skenirano ili slikano) na e-mail adresu ssasenoa.ucdom@email.t-com.hr